open-index/open-wikipedia-markdown huggingface dataset:
Λεύκος Κληρίδης

Ο **Λεύκος Κληρίδης** ήταν Ελληνοκύπριος δικηγόρος και πολιτικός. Διετέλεσε Υπουργός Δικαιοσύνης.

## Βιογραφικά στοιχεία
Ο Λεύκος Κληρίδης γεννήθηκε στον Αγρό στις 15 Αυγούστου 1923. Ήταν γιος του Νέαρχου Κληρίδη. Αδελφός του ήταν ο Φοίβος Κληρίδης. Απέκτησε πτυχίο νομικής από το Γκρέις Ιν.

Το 1947 ξεκίνησε να ασκεί το επάγγελμα του δικηγόρου. Το 1976 εξελέγη πρόεδρος του Παγκύπριου Δικηγορικού Συλλόγου, θέση στην οποία παρέμεινε έως το 1982.

Ήταν νυμφευμένος με την Πόπη Συρίμη Κληρίδου και είχε τρεις υιούς. Υιός του ήταν ο Κώστας Κληρίδης. Απεβίωσε στις 7 Ιουνίου 2013.

## Πολιτική διαδρομή
Στις 9 Αυγούστου 1974 διορίστηκε Υπουργός Δικαιοσύνης στην Κυβέρνηση Γλαύκου Κληρίδη 1974, θέση στην οποία παρέμεινε έως τις 14 Ιανουαρίου 1975. 

## Συγγραφικό έργο
Ο Λεύκος Κληρίδης είχε συγγράψει πολλές νομικές μελέτες οι οποίες δημοσιεύθηκαν στο Κυπριακό Νομικό Βήμα. Επιπλέον, είχε ασχοληθεί με την ποίηση και τη λογοτεχνία. Έκδωσε τα βιβλία «Θρύλοι-Μορφές» και «Κλασσικοί Έρωτες».

## Παραπομπές

## Πηγές
*
*

|-

Κατηγορία:Κύπριοι δικηγόροι
Κατηγορία:Υπουργοί Δικαιοσύνης (Κύπρος)
Κατηγορία:Οικογένεια Κληρίδη
Πέτρος Μιχαηλίδης

Ο **Πέτρος Μιχαηλίδης** είναι Ελληνοκύπριος δικηγόρος, δικαστής, διπλωμάτης και πολιτικός. Διετέλεσε Υπουργός Δικαιοσύνης.

## Βιογραφικά στοιχεία
Ο Πέτρος Μιχαηλίδης γεννήθηκε στον Άγιος Φώτιος στις 15 Μαρτίου 1939. Ομιλεί, πέρα από την ελληνική, την αγγλική, τη γαλλική, τη γερμανική και την ιταλική γλώσσα. Απέκτησε πτυχίο νομικής, πολιτικών επιστημών και οικονομικών επιστημών από το Εθνικό και Καποδιστριακό Πανεπιστήμιο Αθηνών. Συνέχισε με μεταπτυχιακές διδακτορικές σπουδές στο Συνταγματικό Δίκαιο και Πολιτικές Επιστήμες στο Πανεπιστήμιο Παρισιού-Σορβόννης. 

Την περίοδο 1967-1971 εργάστηκε ως δικηγόρος στη Λευκωσία. Ακολούθως εργάστηκε ως δικαστής.

Την περίοδο 1981-1999 διετέλεσε πρέσβης της Κυπριακής Δημοκρατίας. Υπηρέτησε στη Γαλλία, Ιταλία, Αυστρία, με παράλληλες διαπιστεύσεις στην Ισπανία, Ελβετία, Πορτογαλία, Μάλτα, Αλβανία, Σλοβακία, Σλοβενία, Κροατία, Λιχτενστάιν και Σαν Μαρίνο. Επιπλέον, διετέλεσε Μόνιμος Αντιπρόσωπος της Κυπριακής Δημοκρατίας στα Ηνωμένα Έθνη (Βιέννη), στο Συμβούλιο της Ευρώπης, στον Οργανισμό Ασφάλειας και Συνεργασίας στην Ευρώπη (ΟΑΣΕ), στον Παγκόσμιο Οργανισμό Τουρισμού και στη Διεθνή Αντιπροσωπεία Ατομικής Ενέργειας.

Ακόμη, διετέλεσε ειδικός σύμβουλος, με προεδρικό διορισμό, για νομικά και θέματα ανθρωπίνων δικαιωμάτων ως επίσης και αναπληρωτής Γενικός Διευθυντής και Διευθυντής Προγραμματισμού Πολιτικής στο Υπουργείο Εξωτερικών.

Είναι μέλος του διδακτικού προσωπικού της Νομικής Σχολής του Πανεπιστημίου Νεάπολης από της ίδρυσης του.

Είναι νυμφευμένος με την Μάρω Μιχαηλίδη και έχει ένα υιό.

## Πολιτική διαδρομή
Στις 9 Μαρτίου 1978 διορίστηκε Υπουργός Δικαιοσύνης στην Κυβέρνηση Σπύρου Κυπριανού 1978, θέση στην οποία παρέμεινε έως τις 9 Σεπτεμβρίου 1980. 

## Παραπομπές

## Πηγές
*
*

|-

Κατηγορία:Υπουργοί Δικαιοσύνης (Κύπρος)
Κατηγορία:Κύπριοι δικηγόροι
Κατηγορία:Κυβέρνηση Σπύρου Κυπριανού 1978
Χριστόδουλος Χρυσάνθου

Ο **Χριστόδουλος Χρυσάνθου** ήταν Ελληνοκύπριος δικηγόρος και πολιτικός. Διετέλεσε Υπουργός Δικαιοσύνης.

## Βιογραφικά στοιχεία
Ο Χριστόδουλος Χρυσάνθου γεννήθηκε στα Πάνω Λεύκαρα το 1935. Σπούδασε νομικά στο Πανεπιστήμιο του Μπέρμιγχαμ (LLB). Επιπλέον, απέκτησε τον τίτλο του Barrister-at-Law από το Ίνερ Τεμπλ. Το 1963 ξεκίνησε να ασκεί το δικηγορικό επάγγελμα στη Λευκωσία.

Απεβίωσε στις 11 Ιανουαρίου 2018.

## Πολιτική σταδιοδρομία
Στις 28 Φεβρουαρίου 1988 διορίστηκε Υπουργός Δικαιοσύνης στην Κυβέρνηση Γιώργου Βασιλείου, θέση στην οποία παρέμεινε έως τις 3 Μαΐου 1990.

Επιπλέον, διετέλεσε πρόεδρος της Επιτροπής Ανταγωνισμού.

## Παραπομπές

## Πηγές
*

|-

Κατηγορία:Κύπριοι δικηγόροι
Κατηγορία:Υπουργοί Δικαιοσύνης (Κύπρος)
Κατηγορία:Κυβέρνηση Γιώργου Βασιλείου 1988
Νίκος Παπαϊωάννου (Κύπριος πολιτικός)

Ο **Νίκος Παπαϊωάννου** είναι Ελληνοκύπριος δικηγόρος και πολιτικός. Διετέλεσε Υπουργός Δικαιοσύνης.

## Βιογραφικά στοιχεία
Γεννήθηκε στη Λάρνακα το 1947. Σπούδασε νομική στο Πανεπιστήμιο Αθηνών. Ξεκίνησε να ασκεί το επάγγελμα του δικηγόρου το 1973 στη Λάρνακα.

Την περίοδο 1982-1988 διετέλεσε μέλος του διοικητικού συμβουλίου της Αρχής Λιμένων Κύπρου. Την περίοδο 1989-1990 διετέλεσε πρόεδρος του Πολεοδομικού Συμβουλίου.

Επιπλέον, διετέλεσε πρόεδρος της Αρχής Ραδιοτηλεόρασης Κύπρου την περίοδο 2004-2010.

Είναι νυμφευμένος με την Λουκία Αναγνωστοπούλου.

## Πολιτική διαδρομή
Στις 4 Μαΐου 1990 διορίστηκε Υπουργός Δικαιοσύνης στην Κυβέρνηση Γιώργου Βασιλείου, θέση στην οποία παρέμεινε έως τις 27 Φεβρουαρίου 1993.

## Παραπομπές

## Πηγές
*
*

|-

Κατηγορία:Υπουργοί Δικαιοσύνης (Κύπρος)
Κατηγορία:Κυβέρνηση Γιώργου Βασιλείου 1988
Κατηγορία:Κύπριοι δικηγόροι
Άνω Καμήλα Σερρών

Η **Άνω Καμήλα** είναι χωριό και έδρα ομώνυμης τοπικής κοινότητας, της δημοτικής ενότητας (τέως δήμου) Καπετάν Μητρούση, του δήμου Σερρών, της περιφερειακής ενότητας (τέως νομού) Σερρών, στην περιφέρεια Μακεδονίας, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Σερρών του νομού Σερρών, στο γεωγραφικό διαμέρισμα Μακεδονίας.

## Γεωγραφία
Η Άνω Καμήλα είναι μεγάλο πεδινό χωριό στο κεντρικό τμήμα του νομού Σερρών. Βρίσκεται στον κάμπο του νομού, μεταξύ του ποταμού Στρυμόνα και του παραπόταμού του της Μπέλιτσας, σε μέσο σταθμικό υψόμετρο 15. Απέχει 14 χλμ. περίπου Δ. ΝΔ. των Σερρών. Η τοπική κοινότητα Άνω Καμήλας είναι χαρακτηρισμένη ως αγροτικός πεδινός οικισμός, με έκταση 8,553 χλμ² (2011).
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1920 και προσαρτήθηκε στην κοινότητα Χομόνδου του νομού Σερρών. Το 1930 προσαρτήθηκε στην κοινότητα Μητρουσίου και το 1933 ορίστηκε έδρα της κοινότητας Άνω Καμήλας. Με το ΦΕΚ 244Α - 04/12/1997 ο οικισμός αποσπάστηκε από την κοινότητα Άνω Καμήλας και προσαρτήθηκε στον δήμο Μητρουσίου (Καπετάν Μητρούση). Με το ΦΕΚ 87Α - 07/06/2010 αποσπάστηκε από τον δήμο Καπετάν Μητρούση και προσαρτήθηκε στον δήμο Σερρών.
## Αξιοθέατα
*Η εκκλησία του Αγίου Γεωργίου, στη νοτιοδυτική έξοδο του οικισμού
## Έθιμα
Στην Άνω Καμήλα, στις 8 Ιανουαρίου, αναβιώνει το έθιμο της «Μπάμπως» (γυναικοκρατίας), περισσότερο γνωστό στη γειτονική Μονοκκλησιά. Επίσης, στο χωριό δρστηριοποιείται και ο φερώνυμος γυναικείος πολιτιστικός σύλλογος, η «Μπάμπω».
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, εκδ. 1964 (ΠΛ)
*Οργανισμός εκδόσεων «Ελλάδα», χάρτες (Βαρελάς)
*Περιοδικό «Διακοπές», εκδ. Δ.Ο.Λ., 2010
*eetaa.gr

Κατηγορία:Χωριά της περιφερειακής ενότητας Σερρών
Κατηγορία:Δήμος Σερρών
Αλέκος Ευαγγέλου

Ο **Αλέκος Ευαγγέλου** είναι Ελληνοκύπριος πολιτικός. Διετέλεσε Υπουργός Δικαιοσύνης.

## Βιογραφικά στοιχεία
Ο Αλέκος Ευαγγέλου γεννήθηκε το 1939 στην Κάτω Λακατάμια. Αποφοίτησε από την Αγγλική Σχολή Λευκωσίας το 1957. Ακολούθως διορίστηκε στην Επαρχιακή Διοίκηση Λευκωσίας στη θέση του γραφέα αρχικά και στη συνέχεια σε ανώτερες διοικητικές θέσεις. Το 1965 ξεκίνησε σπουδές νομικής στο Γκρέις Ιν. Απέκτησε τον τίτλο του Barrister-at- Law το 1967.

Το 1972 διορίστηκε νομικός βοηθός στη Νομική Υπηρεσία της Κυπριακής Δημοκρατίας. Στη συνέχεια προάχθηκε στις θέσει του Δικηγόρου της Δημοκρατίας, του Ανώτερου Δικηγόρου και του Εισαγγελέα της Δημοκρατίας.

Είναι νυμφευμένος και έχει τρία παιδιά.

## Πολιτική διαδρομή
Στις 28 Φεβρουαρίου 1993 διορίστηκε Υπουργός Δικαιοσύνης στην Κυβέρνηση Γλαύκου Κληρίδη 1993, θέση στην οποία παρέμεινε έως τις 8 Απριλίου 1997. Τον Μάιο του 1993, κατά τη διάρκεια της θητείας του το Υπουργείο Δικαιοσύνης μετονομάστηκε σε Υπουργείο Δικαιοσύνης και Δημοσίας Τάξεως. Τον Μάιο του 1996 στη θέση του διορίστηκε υπηρεσιακός υπουργός δικαιοσύνης λόγω της διεξαγωγής των βουλευτικών εκλογών του 1996.

## Άλλες δραστηριότητες
Στη συνέχεια διετέλεσε πρώτος πρόεδρος της Αρχής για την Πνευματική Ιδιοκτησία, πρώτος πρόεδρος της Αρχής Ραδιοτηλεόρασης Κύπρου και πρώτος πρόεδρος του Συνδέσμου Εντατικής Θεραπείας. 

Επιπλέον, διετέλεσε πρόεδρος της Δικαστικής Επιτροπής Καλαθοσφαίρισης και πρόεδρος της Ανώτατης Δικαστικής Επιτροπής Αθλητισμού.

## Παραπομπές

## Πηγές
*
*

|-

|-

|-

Κατηγορία:Υπουργοί Δικαιοσύνης (Κύπρος)
Κατηγορία:Υπουργοί Δικαιοσύνης και Δημοσίας Τάξεως (Κύπρος)
Κατηγορία:Κύπριοι δικηγόροι
Κατηγορία:Κυβέρνηση Γλαύκου Κληρίδη 1993
Γεώργιος Σταυρινάκης

Ο **Γεώργιος Σταυρινάκης** είναι Ελληνοκύπριος πολιτικός. Διετέλεσε Υπουργός Εργασίας και Κοινωνικών Ασφαλίσεων, υπηρεσιακός Υπουργός Δικαιοσύνης και υπηρεσιακός Υπουργός Εσωτερικών.

## Βιογραφικά στοιχεία
Ο Γεώργιος Σταυρινάκης γεννήθηκε στις 23 Ιανουαρίου 1923. Φοίτησε στο Παγκύπριο Γυμνάσιο. Στη συνέχεια σπούδασε νομική στο Γκρέις Ιν. Την περίοδο 1955-1962 εργάστηκε ως δικηγόρος. Το 1962 διορίστηκε Επαρχιακός Δικαστής στη Λεμεσό, ακολούθως στην Πάφο και στη συνέχεια στη Λευκωσία. Το 1971 προήχθηκε σε πρόεδρο του Επαρχιακού Δικαστηρίου Κερύνειας/Λευκωσίας. Το 1978 ανέλαβε Διοικητικός Πρόεδρος του Επαρχιακού Δικαστηρίου Λευκωσίας. Επιπλέον, διετέλεσε Πρόεδρος του Πειθαρχικού Συμβουλίου Ιατρών και Πρόεδρος του Διοικητικού Συμβουλίου της Σχολής Μιτσή.

Είναι νυμφευμένος με τη Margaret May Σταυρινάκη και έχει ένα υιό και μια κόρη.

## Πολιτική διαδρομή
Στις 9 Οκτωβρίου 1980 διορίστηκε Υπουργός Εργασίας και Κοινωνικών Ασφαλίσεων στην Κυβέρνηση Σπύρου Κυπριανού 1978, θέση στην οποία παρέμεινε έως τις 19 Απριλίου 1982.

Τον Μάιο του 1982 διορίστηκε Επίτροπος Νομοθεσίας, θέση στην οποία παρέμεινε έως τις 31 Οκτωβρίου 2002.

Στις 2 Μαΐου 1996 διορίστηκε υπηρεσιακός Υπουργός Δικαιοσύνης στην Κυβέρνηση Γλαύκου Κληρίδη 1993, λόγω της διεξαγωγής των βουλευτικών εκλογών του 1996, θέση στην οποία παρέμεινε έως τις 30 Μαΐου 1996.

Στις 12 Νοεμβρίου 1997 διορίστηκε υπηρεσιακός Υπουργός Εσωτερικών στην Κυβέρνηση Γλαύκου Κληρίδη 1993, θέση στην οποία παρέμεινε έως τις 27 Φεβρουαρίου 1998. Η ανάγκη για διορισμού υπηρεσιακού υπουργού προέκυψε λόγω της διεξαγωγής των προεδρικών εκλογών του 1998.

## Παραπομπές

## Πηγές
*

|-

|-

|-

Κατηγορία:Υπουργοί Δικαιοσύνης και Δημοσίας Τάξεως (Κύπρος)
Κατηγορία:Υπουργοί Εργασίας και Κοινωνικών Ασφαλίσεων (Κύπρος, 1960-2014)
Κατηγορία:Υπουργοί Εσωτερικών (Κύπρος)
Κατηγορία:Κύπριοι δικαστικοί
Κατηγορία:Κυβέρνηση Σπύρου Κυπριανού 1978
Κατηγορία:Κύπριοι δικηγόροι
Κατηγορία:Κυβέρνηση Γλαύκου Κληρίδη 1993
Αλέκος Σιάμπος

Ο **Αλέκος Σιάμπος** είναι Ελληνοκύπριος δικηγόρος, διπλωμάτης και πολιτικός. Διετέλεσε Υπουργός Δικαιοσύνης.

## Βιογραφικά στοιχεία
Ο Αλέκος Σιάμπος γεννήθηκε στις 13 Μαρτίου 1939 στον Λουβαρά. Σπούδασε πολιτικές επιστήμες στο Πάντειο Πανεπιστήμιο (1960-1962) και νομική στο Αριστοτέλειο Πανεπιστήμιο Θεσσαλονίκης (1963-1966).

Το 1967 εισήχθη στη διπλωματική υπηρεσία της Κυπριακής Δημοκρατίας. Μετά από εξετάσεις, επιλέχθηκε ως υπότροφος του Ιδρύματος Κάρνεγκι και συμπλήρωσε μεταπτυχιακές σπουδές στη διπλωματία, στις διεθνείς σχέσεις και στο διεθνές δίκαιο στο Πανεπιστήμιο Κολούμπια (1968-1969).

Στη συνέχεια διετέλεσε γραμματέας στην πρεσβεία της Κυπριακής Δημοκρατίας στη Μόσχα (1969-1976), διευθυντής γραφείου υπουργού στο Υπουργείο Εξωτερικών (1978-1983), διευθυντής συντονισμού (1984-1985), ύπατος αρμοστής στην Κένυα και Ζιμπάμπουε (1985-1987) και πρεσβευτής της Κύπρου στο Κάιρο, Ομάν και Σουδάν (1987-1990).

## Πολιτική διαδρομή
Στις 26 Σεπτεμβρίου 2002 διορίστηκε Υπουργός Δικαιοσύνης και Δημοσίας Τάξεως στην Κυβέρνηση Γλαύκου Κληρίδη, θέση στην οποία παρέμεινε έως τις 28 Φεβρουαρίου 2003.

## Παραπομπές

## Πηγές
*

|-

Κατηγορία:Υπουργοί Δικαιοσύνης και Δημοσίας Τάξεως (Κύπρος)
Κατηγορία:Κύπριοι δικηγόροι
Κατηγορία:Κύπριοι διπλωμάτες
Κατηγορία:Κυβέρνηση Γλαύκου Κληρίδη 1998
Λουκάς Λουκά

Το όνομα **Λουκάς Λουκα** μπορεί να αναφέρεται σε:

*Λουκάς Λουκά (πολιτικός)
*Λουκάς Λουκά (ποδοσφαιριστής)
*Λουκάς Λουκά (σφαιροβόλος)
Τζιάννι Ντε Μικέλις

Ο **Τζιάννι Ντε Μικέλις** (ιταλικά *Giovanni "Gianni" De Michelis*), (26 Νοεμβρίου 1940 - 11 Μαΐου 2019), ήταν Ιταλός πολιτικός, εξέχον μέλος του Ιταλικού Σοσιαλιστικού Κόμματος (PSI), ο οποίος υπηρέτησε ως υπουργός πολλών ιταλικών κυβερνήσεων στη δεκαετία του 1980 και στις αρχές της δεκαετίας του 1990. 

## Πρώτα χρόνια
Ο Ντε Μικέλις γεννήθηκε στη Βενετία το 1940. Αποφοίτησε το 1963 από το Πανεπιστήμιο της Πάδοβας και ξεκίνησε την ακαδημαϊκή  του καριέρα, πρώτα ως βοηθός και στη συνέχεια ως λέκτορας, καθιερώνοντας τον ρόλο του αναπληρωτή καθηγητή Χημείας το 1980  στο Πανεπιστήμιο Κα' Φόσκαρι της Βενετίας.

Μετά από μια μακρά περίοδο αναμονής λόγω πολιτικών και θεσμικών αλλαγών, επέστρεψε στη διδασκαλία του πανεπιστημίου από το 1994 έως το 1999.

## Καριέρα
Ξεκίνησε την πολιτική του σταδιοδρομία στο Ιταλικό Σοσιαλιστικό Κόμμα, όπου εξελέγη στο δημοτικό συμβούλιο της Βενετίας.

Εκλέχτηκε για πρώτη φορά στο  ιταλικό κοινοβούλιο το 1976 και επανεξελέγη και το 1979, 1983, 1987, 1992 και 2006. Υπήρξε υπουργός κρατικών συμμετοχών από το 1980 έως  το 1983. Στη συνέχεια έγινε Υπουργός Εργασίας το 1986 (με τον Μπετίνο Κράξι ως Πρωθυπουργό). Ωστόσο, η καριέρα του έφθασε στην κορυφή  με την υποψηφιότητά του στην Αντιπροεδρία της κυβερνήσεως το 1988-1989. Έγινε Υπουργός Εξωτερικών το 1989 και διατηρούσε τη θέση αυτή μέχρι το 1992.

Κατά την περίοδο 1993- 2001 κατηγορήθηκε για διαφθορά μαζί με άλλους σοσιαλιστές βουλευτές και περιφερειακούς  διευθυντές. Μέσα από 35 διαφορετικές δίκες καταδικάστηκε σε φυλάκιση ενός έτους και έξι μηνών, για δωροδοκία στη δημιουργία αυτοκινητόδρομου στο Βένετο και σε άλλους έξι μήνες για παράνομη χρηματοδότηση.  Ωστόσο, η εκτέλεση της ποινής, που ανήλθε συνολικά σε δύο χρόνια φυλάκιση, ανεστάλη. Στις ευρωεκλογές του 2004, εξελέγη μέλος του Ευρωπαϊκού  Κοινοβουλίου με το κόμμα «Σοσιαλιστές Ενωμένοι για την Ευρώπη». Στις εκλογές του  2006 εξελέγη βουλευτής του ιταλικού κοινοβουλίου, αλλά έκανε δώρο τη θέση του στον Μπαράνι και από τότε αποφάσισε να παραμείνει στο Ευρωπαϊκό Κοινοβούλιο.

## Προσωπική ζωή
Ο Ντε Μικέλις ήταν ένας μεγάλος εραστής του χορού και της ντίσκο: το 1988 έγραψε ένα βιβλίο με τίτλο "Dove Andiamo a Ballare Questa Sera"; (Ελληνικά:“Που θα πάμε να χορέψουμε σήμερα το βράδυ;”. Ο Ντε Μικέλις βασίστηκε στην δική του προσωπική εμπειρία και εξέτασε σε
βάθος 250 ντισκοτέκ της χώρας και μερικά παραρτήματα της Νέας Υόρκης, του Λονδίνου, του Χονγκ Κονγκ και του Παρισιού. Ο ίδιος προτιμούσε τις ντίσκο με προσεγμένη διακόσμηση  υψηλής τεχνολογίας. Οι αγαπημένες του  ντίσκο βρίσκονταν στην Ριβιέρα, γύρω από το Ρίμινι, εκεί όπου 
παρουσίασε τον οδηγό του.Σε μια συνέντευξη του είχε πει:

.

## θάνατος
Ο Τζιάννι Ντε Μικέλις πέθανε στη Βενετία στις 11 Μαΐου 2019 σε ηλικία 78 ετών.

## Παραπομπές


 

Κατηγορία:Ιταλοί πολιτικοί
Γιώργος Λ. Σαββίδης

Ο **Γιώργος Λ. Σαββίδης** είναι ο Γενικός Εισαγγελέας της Κυπριακής Δημοκρατίας. Προηγουμένως διετέλεσε Υπουργός Δικαιοσύνης και Δημοσίας Τάξεως της Κυπριακής Δημοκρατίας.

## Βιογραφικά στοιχεία
Ο Γιώργος Λ. Σαββίδης, γεννήθηκε το 1959. Κατάγεται από την Αμμόχωστο όπου κατοικούσε μέχρι το 1974. Έκτοτε διαμένει στη Λεμεσό. Διακριθείς και αριστούχος απόφοιτος του Λανιτείου Γυμνασίου, έχει σπουδές Νομικής στο Ηνωμένο Βασίλειο (Πανεπιστήμιο του Έξετερ), όπου έλαβε τον τίτλο του Bachelor of Laws (LL.B. Hons) και στη συνέχεια αναγορεύτηκε σε Barrister στο Μίτολ Τεμπλ. (Middle Temple).

Στη συνέχεια άνοιξε δικηγορικό γραφείο με γραφεία σε Λεμεσό και Λευκωσία. Είναι μέλος του Δικηγορικού Συλλόγου Αμμοχώστου, του Παγκύπριου Δικηγορικού Συλλόγου και του International Bar Association (IBA).

Είναι νυμφευμένος και έχει τρία παιδιά.

## Πολιτική διαδρομή
Στις 31 Μαΐου 2019 διορίστηκε ως Υπουργός Δικαιοσύνης και Δημοσίας Τάξεως στην Κυβέρνηση Νίκου Αναστασιάδη 2018. Παρέμεινε στη θέση αυτή έως την 29η Ιουνίου 2020, ημερομηνία κατά την οποία διορίστηκε από τον Πρόεδρο της Κυπριακής Δημοκρατίας κ. Νίκο Αναστασιάδη στη θέση του Γενικού Εισαγγελέα της Δημοκρατίας.

## Άλλες δραστηριότητες
Σε νεαρή ηλικία ήταν αθλητής. Υπήρξε πανελληνιονίκης και κάτοχος παγκύπριας επίδοσης στο άλμα εις ύψος ως αθλητής του Γυμναστικού Συλλόγου Ευαγόρα (ΓΣΕ). Επιπλέον, διετέλεσε γραμματέας του ΓΣΕ και μέλος της Εθνικής Κύπρου στον στίβο.

## Παραπομπές

## Πηγές
*

|-

|-

Κατηγορία:Υπουργοί Δικαιοσύνης και Δημοσίας Τάξεως (Κύπρος)
Κατηγορία:Κύπριοι δικηγόροι
Κατηγορία:Κυβέρνηση Νίκου Αναστασιάδη 2018
Κατηγορία:Γενικοί Εισαγγελείς της Κυπριακής Δημοκρατίας
Ταξιαρχία

μικρογραφία|Σύμβολο του ΝΑΤΟ για φίλια μεραρχία

Ο μικρότερος στρατιωτικός σχηματισμός είναι η **Ταξιαρχία** (Συμβολισμός ΝΑΤΟ: Χ). Αριθμεί περίπου 3.000 άνδρες και διοικείται κατά κανόνα από Ταξίαρχο. Περιλαμβάνει μονάδες και υπομονάδες διαφόρων όπλων (κατά κύριο λόγο πεζικού και ιππικού τεθωρακισμένων) και σωμάτων, υπό ενιαία διοίκηση. Οι ταξιαρχίες αποτελούν τα κύρια τμήματα μιας **Μεραρχίας**.

Κατηγορία:Στρατιωτικοί σχηματισμοί
Στρατιά

Ο μεγαλύτερος σχηματισμός εν καιρώ ειρήνης είναι η **Στρατιά** (Συμβολισμός ΝΑΤΟ: ΧΧΧΧ). Αριθμεί περίπου 100.000 άνδρες και εν καιρώ ειρήνης διοικείται από Αντιστράτηγο. Περιλαμβάνει μικρότερης βαθμίδας σχηματισμού (ταξιαρχίες, μεραρχίες, σώματα στρατού) και μονάδες ή υπομονάδες διαφόρων όπλων και σωμάτων, υπό ενιαία διοίκηση. Οι στρατιές αποτελούν τα κύρια τμήματα σχηματισμών μεγαλύτερης κλίμακας, οι οποίοι υφίστανται σε διακρατικό - συμμαχικό επίπεδο, όπως είναι το ΝΑΤΟ.

## Εξωτερικοί σύνδεσμοι
* 

Στρατιά
Πρωτάθλημα χειροσφαίρισης Α2 εθνικής κατηγορίας ανδρών 2001-2002

Η **Α2 Εθνική Χειροσφαίρισης Ελλάδας 2001−02** ήταν η 13η περίοδος της Α2 Εθνικής Χειροσφαίρισης και συνολικά η 20η περίοδος της δεύτερης κατηγορίας χειροσφαίρισης που διοργανώθηκε από την Ομοσπονδία Χειροσφαιρίσεως Ελλάδος (Ο.Χ.Ε.). Το πρωτάθλημα ξεκίνησε στις 6 Οκτωβρίου του 2001 και έληξε στις 13 Απριλίου του 2002.

Πρωταθλητής αναδείχθηκε ο Α.Σ. Ι.Ε.Κ. Ξυνή, ο οποίος ανέβηκε στην Α1΄ μαζί με τον δευτεραθλητή Βυζαντινό Α.Ο.. Στη Β΄ Εθνική υποβιβάστηκε ο Ολυμπιακός Κερατσινίου, ο Ηλυσιακός A.O., ο Γ.Α.Α.Σ. Ορφέας Κατερίνης και ο Α.Ο. Θρίαμβος Πατρών.

## Κατάταξη

## Εξωτερικοί σύνδεσμοι
*Ομοσπονδία Χειροσφαιρίσεως Ελλάδος — Στατιστικά Ομάδων — Βαθμολογία
*Ομοσπονδία Χειροσφαιρίσεως Ελλάδος — Πρόγραμμα — Αποτελέσματα

2001 2002
Κατηγορία:Χειροσφαίριση το 2001
Κατηγορία:Χειροσφαίριση το 2002
Λουκάς Λουκά (πολιτικός)

Ο **Λουκάς Λουκά** ήταν Ελληνοκύπριος δικηγόρος και πολιτικός. Διετέλεσε Υπουργός Δικαιοσύνης και Δημοσίας Τάξεως την περίοδο 2008-2013.

## Βιογραφικά στοιχεία
Ο Λουκάς Λουκά γεννήθηκε στον Μαραθόβουνο στις 28 Δεκεμβρίου 1955. Ομιλούσε, πέρα από την ελληνική, την αγγλική γλώσσα. Σπούδασε νομική στο Εθνικό και Καποδιστριακό Πανεπιστήμιο Αθηνών. Το 1982 άνοιξε δικηγορικό γραφείο στη Λευκωσία.

Ήταν νυμφευμένος με την Δήμητρα Ιακωβίδου και είχε ένα υιό και μία κόρη.

Απεβίωσε στις 9 Απριλίου 2015.

## Πολιτική διαδρομή
Μέχρι το 1998 ήταν μέλος του ΔΗΚΟ. Διετέλεσε μέλος της Επαρχιακής Επιτροπής του ΔΗΚΟ Αμμοχώστου. Το 1998 αποχώρησε από το ΔΗΚΟ και αποτέλεσε ιδρυτικό μέλος της Έπαλξης Ανασυγκρότησης Κέντρου. Το 2001 εντάχθηκε στο Πολιτικό Γραφείο της Έπαλξης Ανασυγκρότησης Κέντρου.

Την 1η Αυγούστου 2008 διορίστηκε από τον πρόεδρο Δημήτρη Χριστόφια μέλος του διοικητικού συμβουλίου της Αρχής Ηλεκτρισμού Κύπρου.

Στις 22 Δεκεμβρίου 2008 διορίστηκε Υπουργός Δικαιοσύνης και Δημοσίας Τάξεως στην Κυβέρνηση Δημήτρη Χριστόφια, θέση στην οποία παρέμεινε έως τη λήξη της θητείας της κυβέρνησης στις 28 Φεβρουαρίου 2013.

## Άλλες δραστηριότητες
Ο Λουκάς Λουκά ήταν ιδρυτικό μέλος του σωματείου *Ελεύθερος Μαραθόβουνος*. Διετέλεσε μέλος του διοικητικού συμβουλίου του σωματείου. Επιπλέον, διετέλεσε μέλος και γενικός γραμματέας της *Σκοπευτικής Οργάνωσης Λευκωσίας*.

## Παραπομπές


## Πηγές
*
*

|-

Κατηγορία:Υπουργοί Δικαιοσύνης και Δημοσίας Τάξεως (Κύπρος)
Κατηγορία:Κύπριοι δικηγόροι
Κατηγορία:Κυβέρνηση Δημήτρη Χριστόφια 2008
Ουσεϊνού Μπα

Ο **Ουσεϊνού Μπα** (*Ousseynou Ba*, γενν. 11 Νοεμβρίου 1995) είναι Σενεγαλέζος επαγγελματίας ποδοσφαιριστής, ο οποίος αγωνίζεται ως κεντρικός αμυντικός για την Μπασακσεχίρ.

## Σταδιοδρομία σε συλλόγους

### Αζαξιό
Ο Μπα ήταν «προϊόν» της σενεγαλέζικης ακαδημίας SMASH. Το καλοκαίρι του 2016, μετακινήθηκε στην Αμιάν. Αφού δεν ήταν δυνατόν να λάβει άδεια εργασίας για την ομάδα, ύστερα από ένα έτος χωρίς να παίξει, κατάφερε να λάβει άδεια εργασίας όταν υπέγραψε στη Γκαζελέκ Αζαξιό τον Ιούνιο του 2017. Έκανε το επαγγελματικό ντεμπούτο του για τη Γκαζελέκ Αζαξιό στις 28 Ιουλίου του 2017, σε μία ισοπαλία με 1-1 εναντίον της Βαλενσιέν.

### Ολυμπιακός
Την 1η Ιανουαρίου 2019, ο Μπα υπέγραψε συμβόλαιο με τον Ολυμπιακό, όμως αποφασίστηκε να μείνει ως δανεικός στη Γκαζελέ Αζαξιό μέχρι το τέλος της σεζόν.

Στις 23 Ιουλίου 2019, έκανε το ντεμπούτο του για τον Ολυμπιακό, όπου έπαιξε για 68 λεπτά στον πρώτο αγώνα του δεύτερου προκριματικού γύρου του Τσάμπιονς Λιγκ 2019-20 εναντίον της Βικτόρια Πλζεν. Με τον Ολυμπιακό συμπλήρωσε 78 συμμετοχές σκοράροντας και ένα τέρμα στο ισόπαλο 1-1 με τον ΠΑΟΚ στην Τούμπα στις 13 Ιανουαρίου 2021.

### Μπασακσεχίρ
Στις 29 Αυγούστου 2023, ο Μπα εντάχθηκε στην Μπασακσεχίρ με μονοετή δανεισμό, με επιλογή για μόνιμη μετακίνηση στο τέλος της σεζόν. Τελικά ενεργοποιήθηκε η ρήτρα της μόνιμης μετακίνησης και ο παίκτης αποχώρησε από τον Ολυμπιακό το καλοκαίρι του 2024.

## Εθνική ομάδα
Στις 8 Μαρτίου 2020, ο Μπα κλήθηκε για πρώτη φορά στην Εθνική Σενεγάλης για τους επερχόμενους αγώνες της χώρας του με την Γουινέα-Μπισσάου για τα προκριματικά του πρωταθλήματος Εθνών Αφρικής 2020. Πραγματοποίησε την πρώτη του εμφάνιση με την Εθνική ομάδα της χώρας του στις 9 Οκτωβρίου 2020, σε μία φιλική ήττα με 3-1 από το Μαρόκο.

## Τίτλοι
**Ολυμπιακός**
* 3 Πρωταθλήματα Ελλάδος: 2019-20, 2020-21, 2021-22
* 1 Κύπελλο Ελλάδος: 2019-20

## Παραπομπές


## Εξωτερικοί σύνδεσμοι
* 
* 
* 
*Προφίλ στο Transfermarkt.com

Κατηγορία:Σενεγαλέζοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Σενεγάλης
Κατηγορία:Ποδοσφαιριστές Γκαζελέκ Αζαξιό
Κατηγορία:Ποδοσφαιριστές Λιγκ 2
Κατηγορία:Ξένοι ποδοσφαιριστές στη Γαλλία
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Σενεγαλέζοι ποδοσφαιριστές στο εξωτερικό
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Ιστανμπούλ Μπασάκσεχιρ
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ξένοι ποδοσφαιριστές στην Τουρκία
Φιλοσοφία (ταινία)

Η **Φιλοσοφία** είναι ελληνική ταινία μικρού μήκους του 1993, σε σκηνοθεσία, σενάριο και παραγωγή του Δημήτρη Αθανίτη.

Μετά τον πόλεμο στο Σεράγεβο, οι συρράξεις στα Βαλκάνια επεκτείνονται. Η ελληνική οικονομία καταρρέει. Μια λέξη εμφανίζεται στους τοίχους της Αθήνας: Φιλοσοφία. Όμως ένας ασφαλιστής επιμένει να κυκλοφορεί στα ερείπια. Όταν ο Πρόεδρος της χώρας αναγγέλλει σε τηλεοπτικό διάγγελμα την πτώχευση και προτείνει την φιλοσοφία σαν μόνη δραστηριότητα, όλα αλλάζουν.

Η *Φιλοσοφία* προβλέπει 17 χρόνια νωρίτερα την ελληνική κρίση.                                                                                                                                                                                            Είναι η πρώτη μικρού μήκους ταινία του σκηνοθέτη και αποτελεί ένα κοινωνικό, πολιτικό σχόλιο δοσμένο με παράλογο μαύρο χιούμορ. Οι τρεις χαρακτήρες της ταινίας είναι ο ασφαλιστής, ο νεόπτωχος και ο φρηκ. Ακόμη υπάρχει ο Πρόεδρος, που όμως ακούγεται μόνο από την τηλεόραση. Η ταινία γυρίστηκε στο κέντρο της Αθήνας και περιγράφει μια δυστοπική πόλη σε κατάρρευση. Ακόμη αποτελεί προάγγελο του επίσης φουτουριστικού "Καμιά Συμπάθεια Για Τον Διάβολο".

## Ηθοποιοί & Συντελεστές
*Νίκος Χατζόπουλος (ασφαλιστής)
*Νίκος Ζωιόπουλος (νεόπτωχος)
*Γιώργος Μπιλικάς (φρηκ)

Σκηνοθεσία, Σενάριο, Παραγωγή: Δημήτρης Αθανίτης, Φωτογραφία: Τάκης Βενετσανάκος, Σκηνικά, Κοστούμια: Άση Δημητρολοπούλου, Ήχος: Κώστας Ραυτόπουλος, Μοντάζ: Γιώργος Τριανταφύλλου, Παραγωγή: DNA films 

## Βραβεία

* **Βραβείο Φανταστικού**, *Φεστιβάλ Ταινιών Μικρού Μήκους Δράμας 1993*

## Παραπομπές


Κατηγορία:Ταινίες σε σκηνοθεσία Δημήτρη Αθανίτη
Κατηγορία:Φιλοσοφία
Κατηγορία:Βαλκάνια
Φιλώτας (πατέρας του Παρμενίωνα)

:*Να μη συγχέεται με τον εγγονό του [[Φιλώτας του Παρμενίωνα|Φιλώτα (γιο του Παρμενίωνα)]] ή με τον [[Φιλώτας (σατράπης)|Φιλώτα (σατράπη)]].

Ο *'Φιλώτας*'  ο Πρεσβύτερος (έζησε τον 4ο αιώνα π.Χ.) ήταν [[Αρχαίοι Μακεδόνες|μακεδόνας]] στρατηγός και πατέρας του [[Παρμενίων|Παρμενίωνα]]. Ήταν στρατηγός του [[Αλέξανδρος ο Μέγας|Μεγάλου Αλεξάνδρου]] (336 — 323 π.Χ.). Φαίνεται ότι είχε άλλους δύο γιους, τον [[Άσανδρος|Άσανδρο]] και τον [[Αγάθων (γιος του Φιλώτα)|Αγάθωνα]].

==Οικογένεια==
Παιδιά του ήταν:
* [[Παρμενίων]] π.400-330 π.Χ., στρατηγός του Φιλίππου Β΄ και του Μεγάλου Αλεξάνδρου. Είχε παιδιά:
** [[Φιλώτας του Παρμενίωνα|Φιλώτας ο Νεότερος]] 365-330 π.Χ. στρατηγός του Μεγάλου Αλεξάνδρου.
** [[Νικάνωρ (γιος Παρμενίωνα)|Νικάνωρ]] απεβ. 330 π.Χ., αξιωματικός του Μεγάλου Αλεξάνδρου.
* [[Άσανδρος]] έζησε τον 4ο αι. π.Χ., σατράπης της Λυδίας και της Καρίας.
* [[Αγάθων (γιος του Φιλώτα)|Αγάθων]] έζησε τον 4ο αι. π.Χ., δόθηκε ως όμηρος. 

== Παραπομπές ==


== Βιβλιογραφία ==
* [[Ουίλλιαμ Σμιθ (λεξικογράφος)|Ουίλιαμ Σμιθ]] (αρχισυντάκτης); *Λεξικό ελληνικής και Ρωμαϊκής Βιογραφίας και Μυθολογίας'', "Φιλώτας (1)", Βοστώνη, (1867)

Κατηγορία:Αρχαίοι Έλληνες στρατηγοί
Τάσος Γιαννόπουλος

Το όνομα **Τάσος Γιαννόπουλος μπορεί** να αναφέρεται σε:

* Τάσος Γιαννόπουλος (ηθοποιός, 1931)
* Τάσος Γιαννόπουλος (ηθοποιός, νεότερος)
Οδός R573

**Η Οδός R573** μπορεί να αναφέρεται σε: 

* Οδός R573 (Ιρλανδία) 
* Οδός R573 (Νότια Αφρική)
Χριστόδουλος Χριστοδούλου

Ο **Χριστόδουλος Χριστοδούλου** είναι Ελληνοκύπριος πολιτικός. Διετέλεσε Υπουργός Οικονομικών και Υπουργός Εσωτερικών. Επιπλέον, διετέλεσε Κεντρικός Τραπεζίτης.

## Βιογραφικά στοιχεία
Ο Χριστόδουλος Χριστοδούλου γεννήθηκε στο Αυγόρου στις 13 Απριλίου 1939. Σπούδασε στην Παιδαγωγική Ακαδημία Κύπρου (1960-1962). Στη συνέχεια απέκτησε πτυχίο πολιτικών επιστημών από το Πάντειο Πανεπιστήμιο και ακολούθως πτυχίο νομικής από το Αριστοτέλειο Πανεπιστήμιο Θεσσαλονίκης. Έπειτα, απέκτησε διδακτορικό νομικής από το Πανεπιστήμιο του Κάρντιφ.

Αρχικά εργάστηκε ως δάσκαλος για μικρό χρονικό διάστημα. Στη συνέχεια εργάστηκε στον Κλάδο Εκδόσεων του Γραφείου Τύπου και Πληροφοριών, στη θέση του Λειτουργού Εκδόσεων της Βουλής των Αντιπροσώπων και στη θέση του Διευθυντή Κυβερνητικού Τυπογραφείου.

Την 1η Μαρτίου 1985 ανέλαβε Γενικός Διευθυντής στο Υπουργείο Εργασίας και Κοινωνικών Ασφαλίσεων. Παράλληλα, διετέλεσε, πρόεδρος του διοικητικού συμβουλίου της Αρχής Βιομηχανικής Κατάρτησης, του διοικητικού συμβουλίου του Κέντρου Παραγωγικότητας, του διοικητικού συμβουλίου του Ανώτερου Τεχνολογικού Ινστιτούτου, του διοικητικού συμβουλίου του Ινστιτούτου Ξενοδοχειακών και Επισιτιστικών Τεχνών και του διοικητικού συμβουλίου του ξενοδοχείου Φιλοξενία.

Στις 12 Ιουνίου 1989 ανέλαβε  Γενικός Διευθυντής στο Υπουργείο Γεωργίας και Φυσικών Πόρων. Παράλληλα διετέλεσε πρόεδρος του διοικητικού συμβουλίου του Οργανισμού Γεωργικής Ασφάλισης, του διοικητικού συμβουλίου της Επιτροπής Προστασίας του Περιβάλλοντος και  του διοικητικού συμβουλίου του Συμβουλίου Γεωργικών Ερευνών και Εφαρμογών.

Την περίοδο 2002-2007 διετέλεσε Διοικητής της Κεντρικής Τράπεζας της Κύπρου. Στη συνέχεια εργάστηκε ως σύμβουλος επιχειρήσεων.

## Πολιτική διαδρομή
Στις 7 Νοεμβρίου 1994 διορίστηκε Υπουργός Οικονομικών στην Κυβέρνηση Γλαύκου Κληρίδη 1993, θέση στην οποία παρέμεινε έως τις 18 Μαρτίου 1999. Στις 19 Μαρτίου 1999 διορίστηκε Υπουργός Εσωτερικών στην Κυβέρνηση Γλαύκου Κληρίδη 1998, θέση στην οποία παρέμεινε έως τις 8 Μαΐου 2002.

## Υπόθεση με τη δικαιοσύνη
Στις 27 Οκτωβρίου 2014 καταδικάστηκε από το Επαρχιακό Δικαστήριο Λευκωσίας σε πέντε μήνες φυλάκιση για αδικήματα φορολογικής φύσεως. Αφέθηκε ελεύθερος στις 24 Φεβρουαρίου 2015 μετά την έκτιση της ποινής που του επιβλήθηκε από το δικαστήριο.

## Παραπομπές

## Πηγές
*
*

|-

|-

Κατηγορία:Υπουργοί Οικονομικών (Κύπρος)
Κατηγορία:Υπουργοί Εσωτερικών (Κύπρος)
Κατηγορία:Κύπριοι εκπαιδευτικοί
Κατηγορία:Κύπριοι τραπεζίτες
Κατηγορία:Κύπριοι δικηγόροι
Κατηγορία:Κύπριοι σύμβουλοι επιχειρήσεων
Κατηγορία:Κυβέρνηση Γλαύκου Κληρίδη 1993
Κατηγορία:Κυβέρνηση Γλαύκου Κληρίδη 1998
Κατηγορία:Διοικητές της Κεντρικής Τράπεζας της Κύπρου
Καθεδρικός Ναός της Τσαλέντζιχα

Ο **Καθεδρικός Ναός της Τσάλεντζικχα της [[Μεταμόρφωση του Σωτήρος|Μεταμόρφωσης του Σωτήρος]]** () είναι ένας μεσαιωνικός Γεωργιανός Ορθόδοξος καθεδρικός ναός που βρίσκεται σε έναν ψηλό λόφο στην ομώνυμη πόλη και δήμο, στο μχάρε Σαμεγκρέλο-Ζέμο Σβανέτι της Γεωργίας. 

Ο καθεδρικός ναός της Τσάλεντζικχα είναι θολωτός, σταυροειδής σε ορθογώνια βάση, με τρία περίστωα. Είναι γνωστός για τον μοναδικό κύκλο τοιχογραφιών που αντιπροσωπεύει την εισαγόμενη βυζαντινή παλαιολογική τεχνοτροπία, και αναγνωρισμένος ως Μνημείο Πολιτιστικής Κληρονομιάς της Γεωργίας. 

## Ιστορία
Ο καθεδρικός ναός χτίστηκε τον 12ο-14ο αιώνα. Το 1384-1396 ο Εμμανουήλ Ευγενικός, ένας βυζαντινός καλλιτέχνης από την Κωνσταντινούπολη, τοιχογράφησε το εσωτερικό της εκκλησίας με εντολή του εριστάβι (Δούκα) Βάμε Α' Νταντιάνι, όπως αναφέρεται στις επιγραφές του ναού στα γεωργιανά και στα ελληνικά. Οι εξαιρετικές τοιχογραφίες είναι τα μοναδικά χρονολογημένα και υπογεγραμμένα έργα τέχνης της Κωνσταντινουπολίτικης Σχολής από τα τέλη του 14ου αιώνα.Τον 17ο αιώνα ο Πρίγκιπας Λεβάν Β' της Μινγκρελίας (βασ. 1611-1657) ίδρυσε μία επισκοπή στην Τσάλεντζικχα. Με εντολή του επίσκοπου Ευδαίμων Τζαϊάνι έγιναν εργασίες συντήρησης των τοιχογραφιών. Στο ναό έχουν εργαστεί αρκετοί καλλιγράφοι, αντιγράφοντας χειρόγραφα και ευαγγέλια. Στο νεκροταφείο του ναού έχει ενταφιαστεί ο Λεβάν Β', η βασίλισσά του, και άλλα σημαντικά πρόσωπα.

Κατά τη σοβιετική περίοδο η εκκλησία έκλεισε για επτά δεκαετίες. Το 1988 ο ναός αποκαταστάθηκε.  

Επί του παρόντος λειτουργεί και υπάγεται στην Επισκοπή του Ζουγκντίντι και Τσάισι της Γεωργιανής Ορθόδοξης Εκκλησίας. 

## Περιγραφή
Ο καθεδρικός ναός είναι θολωτός, σταυροειδής σε ορθογώνια βάση. Στα ανατολικά καταλήγει στο ημικυκλικό αψιδωτό ιερό με την Αγία Τράπεζα που φωτίζεται από 3 παράθυρα. Εκατέρωθεν αυτού υπάρχουν δύο παστοφόρια, έκαστο εκ των οποίων φωτίζεται από ένα παράθυρο. Ο θόλος έχει 10 παράθυρα στο τύμπανό του. Ο ναός περιβάλλεται από περίστωα στις 3 πλευρές του: δυτικά, βόρεια και νότια. 

Στο εσωτερικό του ναού, στην κεντρική τοιχογραφία του ιερού απεικονίζεται την Παναγία, στα δεξιά ο Άγιος Πέτρος και ο Αρχάγγελος Μιχαήλ, στα αριστερά ο Άγιος Παύλος και ο Αρχάγγελος Γαβριήλ. Από πάνω υπάρχει μια σκηνή της Ανάληψης. Στον ίδιο τοίχο απεικονίζονται άγγελοι, οι Πατέρες της εκκλησίας, ο Ιωάννης ο Βαπτιστής και άλλοι άγιοι. Στις απεικονίσεις περιλαμβάνονται ιστορικές μορφές, όπως μέλη του Οίκου των Νταντιάνι.

Η εκκλησία περιβάλλεται από τείχος, στο βορειοδυτικό άκρο του οποίου υπάρχει ένα διώροφο καμπαναριό. Έξω από το τείχος υπάρχει το ερειπωμένο ανάκτορο των Νταντιάνι. Στα δυτικά υπάρχει μία σήραγγα μήκους 40-45 μ. και ύψους 3-4 μ.

## Παραπομπές


## Βιβλιογραφία

* *გ.კალანდია*, წალენჯიხის ტაძრის მოხატულობა. ჟურნ: “ივერიელნი”. N 5. 2007
* "წალენჯიხის მონასტრის ქტიტორთა გალერეა". ჟურნ: “ქართველოგია” N 3. 2008
* "ლევან II დადიანის ეკვდერი. ჟურნ: “ქართველოგია” N 4. 2008
* *ზაქარაია პ.,* ქართული საბჭოთა ენციკლოპედია, ტ. 11, გვ. 285-286, თბ., 1987 წელი.

Κατηγορία:Ακίνητα Πολιτισμικά Μνημεία Εθνικής Σημασίας της Γεωργίας
Κατηγορία:Καθεδρικοί ναοί
Οδός R573 (Ιρλανδία)

Η **οδός R573** είναι περιφερειακός δρόμος στην Ιρλανδία. Διασχίζει τμήματα της κομητείας Κέρι. Μέρος του δρόμου βρίσκεται στην "Άγρια Ατλαντική Διαδρομή".

Ο R573 κατευθύνεται προς τα δυτικά. Είναι παρακλάδι του R571 και ξεκινάει από το Τούοσιστ. Ο δρόμος συνεχίζει κατά μήκος της ακτής, μέσω του Μπούνοου Κουέι και του κήπου Ντερίν. Επανενώνεται με τον R571 στο Λάουραγκ. Ο R573 έχει μήκος 11.0 χιλιομέτρων.

## Παραπομπές

Κατηγορία:Περιφερειακές οδοί
Κατηγορία:Ιρλανδία
Ανδρέας Παναγιώτου

Με το όνομα **Ανδρέας Παναγιώτου** είναι γνωστοί οι:

*Ανδρέας Π. Παναγιώτου (Κύπριος πολιτικός)
*Ανδρέας Παναγιώτου (Κύπριος υπουργός)
*Ανδρέας Παναγιώτου Φιλιώτης
*Ανδρέας Παναγιώτου (ποδοσφαιριστής, γενν. το 1966)
Ρόης Νικολαΐδης

Ο **Ρόης Νικολαΐδης** ήταν Ελληνοκύπριος πολιτικός. Διετέλεσε Υπουργός Εσωτερικών και Υπουργός Συγκοινωνιών και Έργων.

## Βιογραφικά στοιχεία
Ο Ρόης Νικολαΐδης γεννήθηκε το 1932 στη Λεμεσό. Το 1952 διορίστηκε στο Τμήμα Κτηματολογίου και Χωρομετρίας. Στη συνέχεια σπούδασε διοίκηση και διαχείριση στην Αγγλία. Απέκτησε τον τίτλο του Associate και Fellow του Royal Institution of Chartered Surveyors του Ηνωμένου Βασιλείου. Το 1976 απέκτησε μεταπτυχιακό τίτλο Master of Science in Urban Land Appraisal από το Πανεπιστήμιο του Ρέντινγκ. 

Την περίοδο 1983-1985 διετέλεσε διευθυντής του Τμήματος Κτηματολογίου και Χωρομετρίας. 

Απεβίωσε στις 12 Ιουνίου 2005.

## Πολιτική διαδρομή
Στις 7 Ιανουαρίου 1985 διορίστηκε Υπουργός Εσωτερικών στην Κυβέρνηση Σπύρου Κυπριανού 1983, θέση στην οποία παρέμεινε έως τις 31 Ιουλίου 1985.

Την 1 Αυγούστου 1985 διορίστηκε Υπουργός Συγκοινωνιών και Έργων στην Κυβέρνηση Σπύρου Κυπριανού 1983, θέση στην οποία παρέμεινε έως τις 27 Φεβρουαρίου 1988.

## Παραπομπές

## Πηγές
*

|-

|-

Κατηγορία:Υπουργοί Εσωτερικών (Κύπρος)
Κατηγορία:Υπουργοί Συγκοινωνιών και Έργων (Κύπρος)
Κατηγορία:Κυβέρνηση Σπύρου Κυπριανού 1983
Νησιωτικές κελτικές γλώσσες

Οι **Νησιωτικές Κελτικές γλώσσες** είναι μια ομάδα Κελτικών γλωσσών, οι οποίες κατάγονται από τις Βρετανικές Νήσους και ομιλούνται στη Μεγάλη Βρετανία (Κορνουάλη, Σκωτία και Ουαλία), την Ιρλανδία, τη Βρετάνη και τη Νήσο του Μαν. Όλες οι Κελτικές γλώσσες που επιβιώνουν μέχρι σήμερα κατάγονται από τον Νησιωτικό Κελτικό κλάδο, συμπεριλαμβανομένης της Βρετονικής που ομιλείται στη Βρετάνη της Γαλλίας. Σε αντίθεση με τις Νησιωτικές, οι Ηπειρωτικές Κελτικές γλώσσες, παρότι κάποτε ομιλούνταν ευρέως στην Ηπειρωτική Ευρώπη και την Ανατολία, έχουν πλέον εκλείψει.

Οι σημερινές έξι Νησιωτικές Κελτικές γλώσσες χωρίζονται σε δύο ομάδες:
* Γοϊδελικές/Γαελικές γλώσσες: Ιρλανδικά, Μανξ και Σκωτικά Γαελικά.
* Βρυθονικές γλώσσες: Βρετονικά, Κορνουαλικά και Ουαλικά.

## Παραπομπές


## Βιβλιογραφία
* 
* 
* 
* 
* 

Κατηγορία:Κελτικές γλώσσες
Κατηγορία:Γλώσσες της Γαλλίας
Πρωτάθλημα χειροσφαίρισης Α2 εθνικής κατηγορίας ανδρών 2002-2003

Η **Α2 Εθνική Χειροσφαίρισης Ελλάδας 2002−03** ήταν η 14η περίοδος της Α2 Εθνικής Χειροσφαίρισης και συνολικά η 21η περίοδος της δεύτερης κατηγορίας χειροσφαίρισης που διοργανώθηκε από την Ομοσπονδία Χειροσφαιρίσεως Ελλάδος (Ο.Χ.Ε.). Το πρωτάθλημα ξεκίνησε στις 21 Σεπτεμβρίου του 2002 και έληξε στις 13 Απριλίου του 2003.

Πρωταθλητής αναδείχθηκε ο Γ.Σ. Ηλιούπολης, ο οποίος ανέβηκε στην Α1΄ μαζί με τον δευτεραθλητή Μ.Γ.Σ. Απόλλων Καλαμαριάς και τον τριταθλητή Α.Ο. Διομήδη Άργους. Στη Β΄ Εθνική υποβιβάστηκε ο Α.Ο. Πολιτείας, ο Α.Ο. Λεωνίδας Αγίων Αναργύρων, η Γ.Ε. Βέροιας και ο Ε.Σ.Ν. Βριλησσίων.
## Κατάταξη

## Εξωτερικοί σύνδεσμοι
*Ομοσπονδία Χειροσφαιρίσεως Ελλάδος — Στατιστικά Ομάδων — Βαθμολογία
*Ομοσπονδία Χειροσφαιρίσεως Ελλάδος — Πρόγραμμα — Αποτελέσματα

2002 2003
Κατηγορία:Χειροσφαίριση το 2002
Κατηγορία:Χειροσφαίριση το 2003
Ανδρέας Παναγιώτου (Κύπριος υπουργός)

Ο **Ανδρέας Παναγιώτου** είναι Ελληνοκύπριος πολιτικός. Διετέλεσε Υπουργός Εσωτερικών.

## Βιογραφικά στοιχεία
Ο Ανδρέας Παναγιώτου γεννήθηκε στην Αγλαντζιά το 1940. Σπούδασε φυσιογνωσία και γεωγραφία στο Εθνικό και Καποδιστριακό Πανεπιστήμιο Αθηνών. Στη συνέχεια απέκτησε μεταπτυχιακό γεωλογίας/οικονομικής γεωολογίας από το Πανεπιστήμιο του Λονδίνου και διδακτορικό από το Πανεπιστήμιο του Νιου Μπράνσγουικ.

Το 1984 διορίσθηκε ως γεωλόγος στο Τμήμα Γεωλογικής Επισκόπησης. Το 1991 προήχθη σε Ανώτερο Γεωλογικό Λειτουργό. Το 1993 αποσπάσθηκε στο Υπουργείο Γεωργίας, Φυσικών Πόρων και Περιβάλλοντος για εκτέλεση ειδικών καθηκόντων σε θέματα ανάπτυξης ορυκτού και υδατικού πλούτου, επεξεργασίας λυμάτων, χρήσης ανακυκλωμένου νερού και εφαρμογής συστημάτων πληροφορικής και τηλεπισκόπησης. Το 1996 προήχθη σε Διευθυντή Διοίκησης και διορίστηκε υπεύθυνος του τομέα Φυσικών Πόρων του υπουργείου.

Το 1998 διορίστηκε γενικός διευθυντής του Υπουργείου Δικαιοσύνης και Δημοσίας Τάξεως. Το 1999 διορίστηκε γενικός διευθυντής του Υπουργείου Εσωτερικών.

Επιπρόσθετα, διετέλεσε επιστημονικός συνεργάτης της Μεγάλης Κυπριακής Εγκυκλοπαίδειας. Διετέλεσε πρόεδρος του Συνδέσμου Γεωλόγων και Μεταλλειολόγων Κύπρου, Γενικός Γραμματέας της Προσωρινής Διοικούσας Επιτροπής του Επιστημονικού Τεχνικού Επιμελητηρίου Κύπρου (ΕΤΕΚ), μέλος της Διοικούσας Επιτροπής και μέλος του Πειθαρχικού Συμβουλίου του ιδίου οργανισμού.

Την περίοδο 1998-2000 ήταν πρόεδρος του διοικητικού συμβουλίου της Αγγλικής Σχολής Λευκωσίας.

## Πολιτική διαδρομή
Στις 9 Μαΐου 2002 διορίστηκε Υπουργός Εσωτερικών στην Κυβέρνηση Γλαύκου Κληρίδη 1998, θέση στην οποία παρέμεινε έως τις 28 Φεβρουαρίου 2003.

## Παραπομπές


## Πηγές
*

|-

Κατηγορία:Υπουργοί Εσωτερικών (Κύπρος)
Κατηγορία:Κυβέρνηση Γλαύκου Κληρίδη 1998
Γεώργιος Μερίκας

Ο **Γεώργιος Μερίκας** (1911 - 14 Μαρτίου 1996) ήταν Έλληνας καθηγητής Ιατρικής.

## Βιογραφικά στοιχεία
Γεννήθηκε στον Άγιο Ανδρέα Κυνουρίας. Σπούδασε στην Ιατρική Σχολή του Πανεπιστημίου Αθηνών και υπήρξε διευθυντής της Δ΄ Παθολογικής Κλινικής του Ευαγγελισμού (1960 - 1970). Το 1960 εξελέγη υφηγητής της Προπαιδευτικής Παθολογικής του Πανεπιστημίου Αθηνών και το 1970 εξελέγη τακτικός καθηγητής της Β' Παθολογικής Κλινικής στο "Ιπποκράτειο Νοσοκομείο". 
Διετέλεσε Πρόεδρος του ΠΑΟ το 1970.
Στις 25 Νοεμβρίου 1977 εξελέγη τακτικό μέλος της Ακαδημίας Αθηνών, της οποίας το 1988 διετέλεσε πρόεδρος.

Στην κυβέρνηση Ζολώτα διετέλεσε Υπουργός Υγείας, Πρόνοιας και Κοινωνικών Ασφαλίσεων.

Απεβίωσε στις 14 Μαρτίου 1996 σε ηλικία 85 ετών

## Παραπομπές


Κατηγορία:Έλληνες υπουργοί Υγείας Πρόνοιας και Κοινωνικών Ασφαλίσεων
Κατηγορία:Πρόεδροι της Ακαδημίας Αθηνών
Κατηγορία:Καθηγητές Εθνικού και Καποδιστριακού Πανεπιστημίου Αθηνών
Κατηγορία:Πρόεδροι ΠΑΟ
Κωνσταντίνος Πετρίδης (Κύπριος πολιτικός)

Ο **Κωνσταντίνος Πετρίδης** είναι Ελληνοκύπριος πολιτικός. Ήταν Υπουργός Οικονομικών. Διετέλεσε Υπουργός Εσωτερικών και Υφυπουργός Παρά τω Προέδρω της Κύπρου.

## Βιογραφικά στοιχεία
Ο Κωνσταντίνος Πετρίδης γεννήθηκε την 1η Ιουλίου 1974 στη Λευκωσία. Αποφοίτησε από την Αγγλική Σχολή Λευκωσίας και υπηρέτησε στην Εθνική Φρουρά ως έφεδρος αξιωματικός πεζικού. Σπούδασε Οικονομικά στο Πανεπιστήμιο του Nottingham και ακολούθως απέκτησε μεταπτυχιακό τίτλο - Μάστερ στην Πολιτική Οικονομία (MSc Political Economy of Transition in Europe) από τη Σχολή Οικονομικών και Πολιτικών Επιστημών του Λονδίνου (London School of Economics).

Το 2000 εργάστηκε στη Διεύθυνση Σχέσεων Κύπρου – Ευρωπαϊκής Ένωσης στο Γραφείο Προγραμματισμού, στα πλαίσια των διαπραγματεύσεων για την ένταξη της Κύπρου στην Ευρωπαϊκή Ένωση. Την περίοδο 2000-2006 διετέλεσε Ανώτερος Λειτουργός στον Σύνδεσμο Τραπεζών Κύπρου και εκπρόσωπος του Συνδέσμου στην Ευρωπαϊκή Τραπεζική Ομοσπονδία και στην Εθνική Επιτροπή Προετοιμασίας για την υιοθέτηση του ευρώ.

Την περίοδο 2006-2011 εργοδοτήθηκε στην Ευρωπαϊκή Επιτροπή στις Βρυξέλλες ως οικονομολόγος στη Γενική Διεύθυνση Γεωργίας και στη Γενική Διεύθυνση Ανταγωνισμού.

Κατά τη διάρκεια της παραμονής του στην Ευρωπαϊκή Επιτροπή διετέλεσε διαπραγματευτής σε συμφωνίες απελευθέρωσης του εμπορίου μεταξύ ΕΕ και τρίτων χωρών ενώ εργάστηκε και σε θέματα δημόσιων ενισχύσεων στον τομέα των μεταφορών. 

Το 2011 ανέλαβε καθήκοντα Διευθυντή του Γραφείου του Προέδρου του Δημοκρατικού Συναγερμού, Νίκου Αναστασιάδη.

## Πολιτική διαδρομή
Την 1η Μαρτίου 2013 διορίστηκε Υφυπουργός Παρά τω Προέδρω στην κυβέρνηση Νίκου Αναστασιάδη 2013.

Στις 11 Μαΐου 2017 διορίστηκε Υπουργός Εσωτερικών στην Κυβέρνηση Νίκου Αναστασιάδη 2013. Στις 3 Δεκεμβρίου 2019 αποχώρησε από τη θέση του Υπουργού Εσωτερικών για να αναλάβει Υπουργός Οικονομικών στην Κυβέρνηση Νίκου Αναστασιάδη 2018.

## Παραπομπές

## Πηγές
*

|-

|-

|-

Κατηγορία:Υπουργοί Εσωτερικών (Κύπρος)
Κατηγορία:Κύπριοι οικονομολόγοι
Κατηγορία:Υπουργοί Οικονομικών (Κύπρος)
Κατηγορία:Υφυπουργοί Παρά τω Προέδρω (Κύπρος)
Κατηγορία:Κυβέρνηση Νίκου Αναστασιάδη 2013
Κατηγορία:Κυβέρνηση Νίκου Αναστασιάδη 2018
Πρωτάθλημα χειροσφαίρισης Α2 εθνικής κατηγορίας ανδρών 2003-2004

Η **Α2 Εθνική Χειροσφαίρισης Ελλάδας 2003−04** ήταν η 15η περίοδος της Α2 Εθνικής Χειροσφαίρισης και συνολικά η 22η περίοδος της δεύτερης κατηγορίας χειροσφαίρισης που διοργανώθηκε από την Ομοσπονδία Χειροσφαιρίσεως Ελλάδος (Ο.Χ.Ε.). Το πρωτάθλημα ξεκίνησε στις 4 Οκτωβρίου του 2003 και έληξε στις 6 Ιουνίου του 2004.

Πρωταθλητής αναδείχθηκε ο Γ.Σ. Κορωπίου, ο οποίος ανέβηκε στην Α1΄ μαζί με τον δευτεραθλητή Γ.Α.Σ. Αρχέλαο Κατερίνης. Στη Β΄ Εθνική υποβιβάστηκε ο Π.Α.Σ. Φοίβος Συκεών, ο Φ.Σ. Αρίων Πτολεμαΐδας, ο Γ.Σ. Δράμας και ο Γ.Α.Σ. Αναγέννηση Άρτας.
## Κατάταξη

## Εξωτερικοί σύνδεσμοι
*Ομοσπονδία Χειροσφαιρίσεως Ελλάδος — Στατιστικά Ομάδων — Βαθμολογία
*Ομοσπονδία Χειροσφαιρίσεως Ελλάδος — Πρόγραμμα — Αποτελέσματα

2003 2004
Κατηγορία:Χειροσφαίριση το 2003
Κατηγορία:Χειροσφαίριση το 2004
Ελένη Στεφάνου

Η **Ελένη Στεφάνου** είναι Ελληνίδα πανεπιστημιακός.

## Βιογραφικά στοιχεία

Υπήρξε καθηγήτρια στο Πάντειο Πανεπιστήμιο, στο οποίο διετέλεσε αντιπρόεδρος κατά τις περιόδους 1987 - 1990 και 1992 - 1993. Στις 13 Οκτωβρίου 1993 διορίστηκε Υφυπουργός Παιδείας και Θρησκευμάτων στην κυβέρνηση Ανδρέα Παπανδρέου, θέση στην οποία παρέμεινε μέχρι και τις 15 Σεπτεμβρίου 1995. Υπήρξε, επίσης, υποψήφια βουλευτής Φθιώτιδας με το ΠΑΣΟΚ.

Γιος της ήταν ο Δημήτρης Στεφάνου.

## Παραπομπές


Κατηγορία:Έλληνες πανεπιστημιακοί του 21ου αιώνα
Κατηγορία:Έλληνες υφυπουργοί Εθνικής Παιδείας και Θρησκευμάτων
Χρίστος Πατσαλίδης

Ο **Χρίστος Πατσαλίδης** είναι Ελληνοκύπριος πολιτικός. Διετέλεσε Υπουργός Εσωτερικών και Υπουργός Υγείας.

## Βιογραφικά στοιχεία
Ο Χρίστος Πατσαλίδης γεννήθηκε στις 3 Δεκεμβρίου 1973 στην Πάφο. Απέκτησε πτυχίο, μεταπτυχιακό και διδακτορικό στη νομική από το Πανεπιστήμιο του Χαλ.

Διετέλεσε διευθυντής του Ιδρύματος Ευρωπαϊκών Κοινωνικών και Πολιτικών Επιστημών και Αναπληρωτής Καθηγητής Νομικής στο Cyprus College από το 2005. Επιπρόσθετα, διετέλεσε πρόεδρος του Τμήματος Κοινωνικών Επιστημών (2003-2005),  αναπληρωτής καθηγητή νομικής και διευθυντή προγράμματος σπουδών του Cyprus College.

Ακόμη, δίδαξε στο Κυπριακό Ινστιτούτο Τραπεζικών Μελετών, στην Κυπριακή Ακαδημία Δημόσιας Διοίκησης, στην Αστυνομική Ακαδημία Κύπρου, στο Κέντρο Παραγωγικότητας, στο Ευρωπαϊκό Ινστιτούτο Κύπρου, στο Πανεπιστήμιο του Χαλ και στο Γραφείο Πληροφοριών του Ευρωπαϊκού Κοινοβουλίου.

## Πολιτική διαδρομή
Στις 16 Ιουλίου 2007 διορίστηκε Υπουργός Εσωτερικών στην Κυβέρνηση Τάσσου Παπαδόπουλου, θέση στην οποία παρέμεινε έως τις 29 Φεβρουαρίου 2008. 

Στις 29 Φεβρουαρίου 2008 διορίστηκε Υπουργός Υγείας στην Κυβέρνηση Δημήτρη Χριστόφια, θέση στην οποία παρέμεινε έως τις 4 Αυγούστου 2011.

## Παραπομπές

## Πηγές
*

|-

|-

Κατηγορία:Υπουργοί Εσωτερικών (Κύπρος)
Κατηγορία:Υπουργοί Υγείας (Κύπρος)
Κατηγορία:Κύπριοι πανεπιστημιακοί
Κατηγορία:Κυβέρνηση Τάσσου Παπαδόπουλου 2003
Κατηγορία:Κυβέρνηση Δημήτρη Χριστόφια 2008
Πρωτάθλημα χειροσφαίρισης Α2 εθνικής κατηγορίας ανδρών 2004-2005

Η **Α2 Εθνική Χειροσφαίρισης Ελλάδας 2004−05** ήταν η 16η περίοδος της Α2 Εθνικής Χειροσφαίρισης και συνολικά η 23η περίοδος της δεύτερης κατηγορίας χειροσφαίρισης που διοργανώθηκε από την Ομοσπονδία Χειροσφαιρίσεως Ελλάδος (Ο.Χ.Ε.). Το πρωτάθλημα ξεκίνησε στις 23 Οκτωβρίου του 2004 και έληξε στις 15 Μαΐου του 2005.

Πρωταθλητής αναδείχθηκε η Χ.Α.Ν.Θ., η οποία ανέβηκε στην Α1΄ μαζί με τον δευτεραθλητή Π.Α.Ο.Κ. και τον τριταθλητή Ε.Σ.Ν. Βριλησσίων. Στη Β΄ Εθνική υποβιβάστηκε ο Α.Ο. Φαίαξ Κέρκυρας.
## Κατάταξη

## Εξωτερικοί σύνδεσμοι
*Ομοσπονδία Χειροσφαιρίσεως Ελλάδος — Στατιστικά Ομάδων — Βαθμολογία
*Ομοσπονδία Χειροσφαιρίσεως Ελλάδος — Πρόγραμμα — Αποτελέσματα

2004 2005
Κατηγορία:Χειροσφαίριση το 2004
Κατηγορία:Χειροσφαίριση το 2005
Ευστάθιος Πουλαντζάς

Ο **Ευστάθιος Σ. Πουλαντζάς** (1910-2004) ήταν Έλληνας πολιτικός.

## Βιογραφικά στοιχεία

Γεννήθηκε στον Πύργο Δυρού Λακωνίας. Ήταν γενικός διευθυντής πρόνοιας του υπουργείου Κοινωνικής Πρόνοιας. Στην κυβέρνηση Κόλλια διετέλεσε υπουργός Κοινωνικής Προνοίας καθώς και υπουργός Υγιεινής.

Απεβίωσε σε ηλικία 94 ετών τον Φεβρουάριο του 2004 και κηδεύτηκε στις 26 Φεβρουαρίου 2004 από τον ιερό ναό Αγίων Θεοδώρων του Πρώτου Νεκροταφείου Αθηνών.

Κατέλιπε τη σύζυγό του, Ευφημία, και τα παιδιά του.

## Παραπομπές


Κατηγορία:Έλληνες υπουργοί Κοινωνικής Πρόνοιας
Κατηγορία:Έλληνες υπουργοί Υγιεινής
Κατηγορία:Υπουργοί την περίοδο της στρατιωτικής δικτατορίας (1967-1974)
Γεώργιος Χριστόπουλος

Ο **Γεώργιος Χριστόπουλος** ήταν Έλληνας διπλωμάτης που διετέλεσε υφυπουργός Εξωτερικών στις δικτατορικές κυβερνήσεις Κόλλια και Παπαδόπουλου.

## Βιογραφικά στοιχεία

Διετέλεσε πρέσβης της Ελλάδας στο Παρίσι και τη Μόσχα (1960 - 1963) και γενικός πρόξενος στην Κωνσταντινούπολη (1950 - 1953). Στις κυβερνήσεις Κόλλια και Παπαδόπουλου διετέλεσε Υφυπουργός Εξωτερικών, θέση από την οποία παραιτήθηκε στις 21 Νοεμβρίου 1968.

Υπήρξε συγγραφέας του έργου "La politique exterieure de l’ Italie fasciste" (1936).

## Παραπομπές


Κατηγορία:Έλληνες διπλωμάτες
Κατηγορία:Έλληνες υφυπουργοί Εξωτερικών
Ιωάννης Ξυδόπουλος

Ο **Ιωάννης Ξυδόπουλος** (1924 - 2008) ήταν Έλληνας δικηγόρος, μέλος του ΔΣΑ, από το 1953 έως το 2002 και για ένα σύντομο διάστημα υπουργός.

Ήταν δικηγόρος στον Άρειο Πάγο, απόφοιτος της Νομικής Σχολής του Πανεπιστημίου Αθηνών. Στην κυβέρνηση Κόλλια διετέλεσε Υπουργός Εργασίας για λιγότερο από έναν μήνα (ορκίστηκε την 1η Νοεμβρίου και παραιτήθηκε την 24η Νοεμβρίου 1967). Η παραίτησή του οφείλεται στο ότι ανακαλύφθηκε από το χουντικό καθεστώς η συμμετοχή του, πριν από το πραξικόπημα της 21ης Απριλίου 1967, σε έναν σύνδεσμο δικηγόρων καθαρά αριστερών τάσεων (Δημοκρατικοί Σύνδεσμοι). Λίγα χρόνια αργότερα, το 1971, ορίστηκε μέλος της συμβουλευτικής επιτροπής νομοθετικής εργασίας.

## Παραπομπές


Κατηγορία:Έλληνες δικηγόροι του 20ού αιώνα
Κατηγορία:Έλληνες υπουργοί Εργασίας
Γεώργιος Θ. Παναγόπουλος

Ο **Γεώργιος Θ. Παναγόπουλος** (18 Αυγούστου 1977) είναι Έλληνας δικηγόρος, πολιτικός, πτυχιούχος του τμήματος Νομικής του Δημοκρίτειου Πανεπιστημίου Θράκης και είναι κάτοχος μεταπτυχιακού στο Εμπορικό Δίκαιο, στο Cardiff University στο Ηνωμένο Βασίλειο. Στις δημοτικές εκλογές της 2ας Ιουνίου 2019 εκλέχθηκε δήμαρχος Σαλαμίνας, με ποσοστό 67,46%. Επανεξελέγη στις δημοτικές εκλογές της 8ης Οκτωβρίου 2023, με ποσοστό 53,83%.

## Βιογραφικό
Γεννήθηκε το 1977. Μεγάλωσε στη Σαλαμίνα. Γονείς του είναι ο Θοδωρής Παναγόπουλος, τραπεζικός υπάλληλος και η Πόπη Δράκου. Είναι παντρεμένος με τη δικηγόρο Αθηνά Βάτου και έχει δύο παιδιά, τον Θοδωρή 12 και την Άννα. Φοίτησε στο Δημοτικό Σχολείο Παλουκίων, στο 2ο Γυμνάσιο Σαλαμίνας και αποφοίτησε από το 2ο Λύκειο Σαλαμίνας το 1995. Το 1996 εισήλθε στη Νομική Σχολή του Δημοκρίτειου Πανεπιστημίου Θράκης απ’ όπου αποφοίτησε το 2000 με βαθμό ‘λίαν καλώς’. Συνέχισε τις σπουδές του στο Cardiff University του Ηνωμένου Βασιλείου, όπου έγινε δεκτός στο μεταπτυχιακό πρόγραμμα του Εμπορικού Δικαίου. Το 2001 αποφοίτησε ολοκληρώνοντας με επιτυχία τις σπουδές του ασχολούμενος με το Δίκαιο Ανταγωνισμού, το Δίκαιο Βιομηχανικής Ιδιοκτησίας και το Δίκαιο Διεθνών Πωλήσεων και αποκτώντας μεταπτυχιακό τίτλο στο Εμπορικό Δίκαιο (LL.M. in Commercial Law). Εκπλήρωσε τις στρατιωτικές του υποχρεώσεις υπηρετώντας στο Πολεμικό Ναυτικό και μετά από δεκαοκτάμηνη πρακτική άσκηση και την επιτυχή εξέταση στο Δικηγορικό Σύλλογο Πειραιά ασκεί από το 2003 δικηγορία.

## Δήμαρχος Σαλαμίνας
Στις αρχές του 2018 ανακοίνωσε την υποψηφιότητά του για τις αυτοδιοικητικές εκλογές του 2019 στη Σαλαμίνα με τον συνδυασμό του «ΤΟ Ν.Η.Σ.Ι. ΜΑΣ-Νέες Ημέρες Σύγχρονες Ιδέες».

Στον πρώτο γύρο των εκλογών έλαβε ποσοστό 30,12%, 5.587 ψήφους και 10 έδρες, ενώ και στον δεύτερο γύρο αναδείχθηκε νικητής έναντι του αντιπάλου του, Γιάννη Τσαβαρή, με ποσοστό 67,46% και 10.812 ψήφους. Πιο συγκεκριμένα, την πρώτη Κυριακή, στη Δημοτική Ενότητα Σαλαμίνας ήρθε πρώτος με το προαναφερθέν ποσοστό, διεκδικώντας 8 έδρες, ενώ στη Δημοτική Ενότητα Αμπελακίων ήρθε δεύτερος με ποσοστό 28,56% έναντι του κ. Τσαβαρή ο οποίος είχε ποσοστό 32,71%. Παρ'όλα αυτά στη συγκεκριμένη ενότητα διεκδικεί 2 έδρες, όσες και ο κ. Τσαβαρής.

Από τις 4 δημοτικές ενότητες του νησιού (Αιαντείου, Αμπελακίων, Σαλαμίνας και Σεληνίων), κατάφερε μόνο σε μία να υπερισχύσει ο συνδυασμός του, στη Δημοτική Κοινότητα Σαλαμίνας, έχοντας 4 έδρες. Στη δημοτική ενότητα Αιαντείου και Αμπελακίων ήρθε δεύτερος, μετά το συνδυασμό του κ.Τσαβαρή, έχοντας 2 έδρες σε καθεμιά, ενώ στη δημοτική ενότητα Σεληνίων, ήρθε τρίτος, μετά το συνδυασμό του κ.Τραυλού και του κ. Τσαβαρή, έχοντας μόνο 1 έδρα.

Επανεξελέγη δήμαρχος το 2023, από τον πρώτο γύρο, με ποσοστό 53,83%, 9.765 ψήφους και 17 έδρες. 

## Παραπομπές


Κατηγορία:Έλληνες δικηγόροι του 20ού αιώνα
Κατηγορία:Έλληνες πολιτικοί
Νικόλαος Οικονομόπουλος

Ο **Νικόλαος Π. Οικονομόπουλος** (1896-1980) ήταν Έλληνας δικαστής.

## Βιογραφικά στοιχεία

Ήταν δικαστής που έφτασε μέχρι τον βαθμό του Αρεοπαγίτη. Στην κυβέρνηση Κόλλια διετέλεσε υπουργός Βιομηχανίας. Πέθανε σε ηλικία 84 ετών τον Φεβρουάριο του 1980. Η κηδεία του έγινε στις 18 Φεβρουαρίου 1980.

## Παραπομπές


Κατηγορία:Έλληνες υπουργοί Βιομηχανίας
Κατηγορία:Έλληνες δικαστικοί